《山姬行一首》
明代·黄省曾

山姬二八来我家，鬓有青云脸有霞。身上曾无片罗绮，空令颜色娇如花。

竹间蓬户未尝厌，宝镜蛾眉时自誇。向平若觅仙丘去，载尔青山黄鹿车。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。